Amager-repræsentant+i+kollektivgruppen

=Amager-repræsentant i kollektivgruppen**:**= For at sikre en god kontakt mellem 'moderskibet' og Amagerafdelingen i KBHFF, skal der være en repræsentant fra Amagerafdelingen i kollektivgruppen. Kollektivgruppen er det koordinerende organ i Københavns Fødevarefællesskab.

Indtil videre har jeg, Nina, været med i gruppen. Det har både været enormt lærerigt og socialt givende, men da jeg er begyndt på studium og har travlt med det, har jeg valgt at give stafetten videre. Derfor skal der på afdelingsmødet vælges en ny repræsentant. Så tænk over, om det kunne være dig. Her er lidt om, hvad det indebærer at være repræsentant: > Hvis du er interesseret og gerne vil vide mere, kan du læse om kollektivgruppens rolle og arbejdsopgaver her: http://kbhff.wikispaces.com/Kollektivgruppen og/eller ringe til mig på 61723122
 * Man skal engagere sig i en arbejdsgruppe på Amager, så man får en fornemmelse for, hvad der rør sig i afdelingen
 * Man deltager i kollektivgruppemøde hver anden tirsdag fra 19.30 til 22, hvor der bliver diskuteret drift og udvikling af KBHFF
 * Man påtager sig spændende drift- og udviklingsopgaver i det omfang man har tid og mulighed udover møderne (opgaverne spænder virkelig vidt, men lige nu er vi fx i gang med at planlægge generalforsamling og medlemsmøde, at behandle forslag fra mulige samarbejdspartnere, samt at finde lagerlokale til fordeling af grøntsager om onsdagen)

Vi beslutter i fællesskab på onsdag til afdelingsmødet, hvem som skal være den nye repræsentant.